Virumaa kirjandusauhind

Virumaa kirjandusauhind on aastast 1989 igal aastal välja antav kirjandusauhind. Algul andis auhinda välja Virumaa Fondi nõukogu, aastast 1998 annavad auhinda välja aga Lääne- ja Ida-Viru Omavalitsuste Liit. Auhinna eesmärk on tunnustada Eesti ajaloo ainelise väärtkirjanduse loojaid, tutvustada ja levitada väärtkirjandust. Auhind määratakse parimale kalendriaasta jooksul ilmunud Eesti ajalugu kajastavale eestikeelsele kirjandusteosele. Auhinna väljaandmist korraldavad mõlemad maakonnad kordamööda. Auhinna väljaandmisega kaasneb mõlemas maakonnas raamatute arutelu, kirjandusõhtud, kohtumised autoritega jm väärtkirjandust propageeriv tegevus. Auhinna rahalise suuruse määravad Lääne- ja Ida-Virumaa omavalitsuste liit. Žürii teeb otsuse Eesti Vabariigi aastapäevaks (23. veebruariks) ja auhind antakse laureaadile üle hiljemalt 1. juuniks. Žürii on kümneliikmeline, kaks esindajat määravad nii Lääne- kui ka Ida-Viru omavalitsuste liit. Kolm raamatukogude, kirjandusklubide ning lugejate esindajat esitavad mõlema maakonna keskraamatukogud. 1. jaanuari 2020. aasta seisugua kuulusid Virumaa kirjandusauhinna žürissee: Erich Petrovits ja Inna Grünfeldt – Lääne-Viru Omavalitsuste Liidu esindajad; Teet Korsten ja Etti Kagarov – Ida-Virumaa Omavalitsuste Liidu esindajad; Riina Suuban, Urve Eskor ja Elviira Sidorova – Ida-Virumaa raamatukogude, kirjandusklubide ja lugejate esindajad; Reet Tomband, Ilme Post ja Riina Rohtung – Lääne-Virumaa raamatukogude, kirjanduslubide ja lugejate esindajad. 1988 – Jaan Kross teose "Wikmani poisid" eest 1989 – Mart Laar, Lauri Vahtre ja Heiki Valk teose "Kodu lugu" eest 1990 – Arved Viirlaid teose "Märgitud" eest 1991 – Kalju Saaber teose "Punaselageda saaga" eest 1992 – Mats Traat teose "Minge üles mägedele" eest 1993 – Jaan Kross teose "Tabamatus" eest 1994 – Mihkel Mutt teose "Rahvusvaheline mees" eest 1995 – Rein Põder teose "Imelik vang" eest 1996 – Jaan Kross teose "Mesmeri ring" eest 1997 – Tiia Toomet teose "Isamaa suvi" eest 1998 – Jaan Kross teose "Paigallend" eest 1999 – Veera Saar teose "Käritsa leib" (Tagasiulatuvalt "Kraakuvi mägi", "Maa hind", "Kodutee") eest 2000 – Andrus Kivirähk teose "Rehepapp ehk November" eest 2001 – Mats Traat teose "Harala elulood" eest 2002 – Wimberg teose "Lipamäe" eest 2003 – Jaan Kross teose "Kallid kaasteelised" eest 2004 – Jaan Kaplinski teose "Isale" eest 2005 – Olavi Ruitlane teose "Kroonu" eest 2006 – Mart Kivastik teose "Külmetava kunstniku portreed" eest 2007 – Andrus Kivirähk teose "Mees, kes teadis ussisõnu" eest 2008 – Merle Karusoo teose "Kui ruumid on täis" eest 2009 – Juhani Salokannel teose "Jaan Kross" eest 2011 – Tiit Aleksejev teose "Leegionärid" eest 2012 – Andrei Hvostov teose "Sillamäe passioon" eest 2013 – Mihkel Mutt teose "Kooparahvas läheb ajalukku" eest 2014 – Valdur Mikita teose "Lingvistiline mets" ja Kristiina Ehin teose "Paleontoloogi päevaraamat" eest 2015 – Alo Lõhmus teose "Priius kallis anne" eest 2016 – Peeter Sauter teose "Lapsepõlvelõhn" eest 2017 – Mathura teose "Jääminek" eest 2018 – Vahur Afanasjev teose "Serafima ja Bogdan" eest 2019 – Leelo Tungal teose "Seltsimees laps ja suured inimesed" eest 2020 – Urmas Vadi teose "Ballettmeister" eest 2021 – Juhani Püttsepp teose "On kuu kui kuldne laev" eest 2022 – Maarja Undusk "Ellen Niit. Heleda mõtte laast" 2023 – Rein Raud romaani "Katkurong" eest Virumaa kirjandusauhind. Lääne-Viru Omavalitsuste Liidu veebisait. Teet Korsten Jaan Kross: "Naiivne oleks uskuda, et meie siinolemise lõpuga lõpeb kõik", Põhjarannik, 20. märts 2004 Teet Korsten Jaan Kaplinski: "See on nii ilus, et ma ei saa lehte keerata!", Põhjarannik, 23. märts 2005 Teet Korsten Intervjuu: “Leegionärid” tasub minevikuvõlga, Virumaa Teataja, 20. september 2011 Teet Korsten Kripeldusest sündinud raamat näitab Sillamäed vaimuvaese paigana, Põhjarannik, 28. mai 2011 Teet Korsten Mihkel Muti kooparahvas jätkab rännakut], Põhjarannik, 26. märts 2013 Teet Korsten Virumaa kirjandusauhind läheb esimest korda jagamisele, Põhjarannik, 20. veebruar 2014 Teet Korsten "Paleontoloogi päevaraamat" sündis ühtaegu nii austuse kui nõudlikkusega enda vastu, Põhjarannik, 8. märts 2014 Teet Korsten Vabadussõja sangarid oleks ka eelistanud vereta tulnud vabadust, Põhjarannik, 10. märts 2015 Teet Korsten Alasti paadunud romantik Sauter su ees, Põhjarannik, 2. aprill 2016 Teet Korsten Kohaliku Himaalaja leiab meie loodusest, Põhjarannik, 28. veebruar 2017 Teet Korsten Virumaa kirjandusauhinna sai DJ Jumal, Põhjarannik, 14. aprill 2018 Teet Korsten Leelo Tungal: "Seriaali kangelastest teatakse rohkem kui oma perekonnast", Põhjarannik, 5. märts, 2019 Teet Korsten Urmas Vadi: "Kirjandus võib olla pöörane ja aus ja mida kõike veel", Põhjarannik, 3. märts 2020